16/2024. (II. 28.) JÜTB határozat 2. melléklete

**Pályázati adatlap**

***Hajdú-Bihar Vármegyei Civil Szervezetek számára***

***a Vármegyei Felzárkózási Fórum munkájában való részvételre***

***a TOP\_PLUSZ-3.1.3-23-HB2-2023-00001 azonosítószámú pályázathoz***

***kapcsolódóan***

|  |  |  |
| --- | --- | --- |
| 1. | Pályázó szervezet neve: |  |
| 2. | Pályázó szervezet székhelye: |  |
| 3. | Pályázó szervezet hivatalos képviselője: |  |
| 4. | Pályázó szervezet kapcsolattartója: |  |
| 5. | Kapcsolattartó telefonos elérhetősége: |  |
| 6. | Postai és elektronikus levelezési cím: |  |
| 7. | Honlap: |  |
| 8. | Bírósági nyilvántartási szám: |  |
| 9. | Szervezet nyilvántartásba vételének időpontja: |  |
| 10. | A szervezet létesítő okiratában megfogalmazott célok, tevékenységek: |  |

**A pályázó szervezet bemutatása**

|  |
| --- |
| **A szervezet bemutatása, a szervezet által az elmúlt 2 évben megvalósított tevékenységek részletes ismertetése, valamint a szervezetben résztvevő tagok szakmai munkájának ismertetése:** |
|  |

|  |
| --- |
| **Az MNTFS beavatkozási területeihez** (gyermek jól-lét, területi egyenlőtlenségek, oktatás-képzés, foglalkoztatás, egészségügy, lakhatás, bevonás, szemléletformálás, diszkriminációs jelenségek elleni küzdelem) **kapcsolódó programokban való részvétel részletes ismertetése, a megvalósítással érintett időszak, a programmal elért ellátottak száma, valamint a programokkal érintett vármegyei települések megjelölése:** |
|  |

|  |
| --- |
| **A hátrányos helyzetű célcsoportokkal** (mélyszegénységben élők és romák, a nők, a gyerekek, az idősek és a fogyatékkal élők) **kapcsolatban végezett tevékenységek részletes ismertetése, a megvalósítással érintett időszak, a tevékenységgel elért ellátottak száma, valamint a tevékenységgel érintett vármegyei települések megjelölése:** |
|  |

Melléklet:

1. Nyilatkozat
2. Adatkezelési hozzájárulás
3. Adatkezelési tájékoztató

**Pályázati adatlap 1. melléklete**

**Nyilatkozat**

Alulírott ….……………………...................................., (hivatalos képviselő neve, tisztsége), mint a ………………………………………………………………….... (szervezet neve),
(székhely:……………………………………… adószám:………………….) hivatalos képviselője

kijelentem, hogy a pályázatban foglalt adatok, információk és dokumentumok teljes körűek, hitelesek és megfelelnek a valóságnak, valamint tudomásul veszem, hogy a benyújtott, illetve nyertes pályázat adatai nyilvánosságra hozhatóak.

Kelt:

……………..…………………………………...

pályázó szervezet cégszerű aláírása

**Pályázati adatlap 2. melléklete**

**Adatkezelési hozzájárulás**

Alulírott ………………………………………………….. jelen dokumentum aláírásával kijelentem, hogy a TOP\_PLUSZ-3.1.3-23-HB2-2023-00001 azonosítószámú, „Humán fejlesztések Hajdú-Bihar Vármegyében” című projektben a Vármegyei Felzárkózási Fórum munkájába(n) tagként jelentkező/részt vevő civil szervezetek közreműködő tagjai részére megnevezésű adatkezelési tájékoztatóban foglaltakat megismertem, és hozzájárulok, hogy Hajdú-Bihar Vármegye Önkormányzata, mint a TOP\_PLUSZ-3.1.3-23-HB2-2023-00001 azonosítószámú pályázat konzorciumvezetője, továbbá a pályázat megvalósítása során az Irányító Hatóság feladatait ellátó Közigazgatási és Területfejlesztési Minisztérium Területfejlesztési Programok Végrehajtásáért Felelős Helyettes Államtitkársága, valamint a Magyar Államkincstár Hajdú-Bihar Vármegyei Igazgatóság, mint
közreműködő szervezet 2035. december 31.-ig a személyes adataimat, a pályázat megvalósulásának dokumentálása céljából kezeljék.

Továbbá hozzájárulok, hogy a Vármegyei Felzárkózási Fórum munkájában történő részvétel esetén rólam fényképfelvétel készüljön, illetve a készített fotódokumentációt Hajdú-Bihar Vármegye
Önkormányzata a projekttel kapcsolatos kommunikációs tevékenysége (sajtóközlemények, sajtóhírek, facebook-megjelenés, projektbemutató kiadvány stb.) során felhasználja, közzétegye.

Kelt:

……………..…………………………………...

adatkezeléssel érintett személy aláírása

**Pályázati adatlap 3. melléklete**

**Adatkezelési tájékoztató**

***a TOP\_PLUSZ-3.1.3-23-HB2-2023-00001 azonosítószámú, „Humán fejlesztések Hajdú-Bihar Vármegyében” című projektben a Vármegyei Felzárkózási Fórum munkájába(n) tagként jelentkező/részt vevő civil szervezetek közreműködő tagjai részére***

Hajdú-Bihar Vármegye Önkormányzata a Vármegyei Felzárkózási Fórum munkájába tagként
jelentkező és a munkában való részvételre kiválasztott civil szervezetek közreműködő tagjainak adatait tiszteletben tartja, elismeri az információs önrendelkezésükhöz való jogukat, ezért kiemelt figyelmet fordít arra, hogy a mindenkor hatályos adatvédelmi jogszabályokban foglalt
követelményeknek megfelelően járjon el.

A Vármegyei Felzárkózási Fórum megszervezésére, a Fórum munkájába részt vevő civil szervezetek bevonására a TOP\_PLUSZ-3.1.3-23-HB2-2023-00001 azonosítószámú, „Humán fejlesztések Hajdú-Bihar Vármegyében” című projekt keretében kerül sor.

**I. Általános rendelkezések**

**Vonatkozó jogszabályok:**

* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR),
* az információs önrendelkezési jogról és az információszabadságról szóló 2011. évi CXII. törvény, a továbbiakban: Info tv.

**Az adatkezelés célja:**

A pályázati adatlapon szereplő személyes adatok a Vármegyei Felzárkózási Fórum tagságának kiválasztásához, üléseinek szervezéséhez szükséges információk rendelkezésre állása érdekében, továbbá a megvalósító, valamint az Adatkezelő, mint a Projekt Kedvezményezettje által a Vármegyei Felzárkózási Fórum megalakításának, működésének alátámasztásához, valamint a kiválasztott szervezettel történő kapcsolattartáshoz szükséges.

Az adatok szolgáltatása a kiválasztásra kiírt pályázaton való részvétel előfeltétele. Az Ön által megadott adatok megadása önkéntes, ugyanakkor amennyiben nem adja meg azokat, úgy az Adatkezelők nem tudják biztosítani a kiválasztásra kiírt pályázaton való részvételét.

**Az Adatkezelők megnevezése, elérhetőségei:**

Hajdú-Bihar Vármegye Önkormányzata

Postacím: 4024 Debrecen, Piac u. 54.

e-mail: elnok@hbmo.hu telefon:06-52-507-519

honlap: www.hbmo.hu

Hajdú-Bihar Vármegyei Önkormányzati Hivatal

Postacím: 4024 Debrecen, Piac u. 54.

e-mail: jegyzo@hbmo.hu telefon:06-52-507-524

honlap: [www.hbmo.hu](http://www.hbmo.hu)

**A kezelt személyes adatok köre:**

**A jelenléti ívben** feltüntetett adatok szerint (kapcsolattartó neve, aláírása, telefonos elérhetősége), a megvalósítás dokumentációjához kapcsolódó fényképfelvétel.

Az **adatkezelés jogalapja:** Az adatkezelés az adatkezelőre ruházott közérdekű, illetve közhatalmi jogosítvány gyakorlásának keretében végzett feladat végrehajtásához szükséges (GDPR rendelet 6. cikk (1) bekezdés e) pont. A projekt megvalósítása keretében a Vármegyei Felzárkózási Fórum tagságának kiválasztásához, üléseinek szervezéséhez, a zökkenőmentes kommunikációhoz szükséges az információk rendelkezésre állása.

**Az adatkezelés időtartama**

A személyes adatokat a projekt fizikai megvalósítását követően, az előírt projektdokumentációra irányadó megőrzési határidő (2035. 12. 31.) leteltéig kezeljük. Ezt követően az Adatkezelők gondoskodnak a személyes adatokat tartalmazó dokumentumok és az adatok megsemmisítéséről. A projekt fizikai megvalósításának esetleges módosulása esetén a fent jelölt határidő a módosulás időtartamának idejével automatikusan meghosszabbodik.

**Ki lesz az Ön által megadott adatok kezelésére még feljogosítva:**

A pályázat megvalósítása során az Irányító Hatóság feladatait ellátó Közigazgatási és Területfejlesztési Minisztérium Területfejlesztési Programok Végrehajtásáért Felelős Helyettes Államtitkársága, valamint a Magyar Államkincstár Hajdú-Bihar Vármegyei Igazgatóság.

**Az adatok tárolási módja:**

A Hajdú-Bihar Vármegyei Önkormányzati Hivatal Adatkezelőnél kezelésre kerülő személyes adatok elektronikusan, illetőleg papír formátumban kerülnek tárolásra.

**Adatbiztonsági intézkedések**

Az Adatkezelők gondoskodnak az általuk kezelt személyes adatok biztonságáról, megteszik azokat a lehetséges technikai intézkedéseket, amelyek biztosítják, a felvett, tárolt, illetve kezelt adatok védettségét, óvja azokat a megsemmisüléstől, jogosulatlan felhasználástól és megváltoztatásuktól.

A személyes adatokat 24 órás őrzéssel védett épületben, illetve, saját, dedikált szerveren kerül tárolásra. A szerver a Hajdú-Bihar Vármegye Önkormányzata tulajdonában található, a kezelt adatokat az Adatkezelők harmadik országba nem továbbítják.

Az Adatkezelők gondoskodnak a következőkről:

- a tárolt adatokhoz belső rendszeren keresztül vagy közvetlen hozzáférés útján kizárólag az arra feljogosított személyek, és kizárólag az adatkezelés céljával összefüggésben férjenek hozzá,

- a felhasznált eszközök szükséges, rendszeres karbantartásáról, fejlesztéséről,

- az adatokat tároló eszköz megfelelő fizikai védelemmel ellátott zárt helyiségben történő elhelyezéséről, és annak fizikai védelméről,

- a különböző nyilvántartásokban tárolt adatok közvetlenül ne legyenek összekapcsolhatók és az érintetthez rendelhetők.

**II. Önt az adatkezeléssel kapcsolatban az alábbi érintetti jogok illetik meg:**

**1. Előzetes tájékozódáshoz való jog**

Önnek joga van ahhoz, hogy az adatkezeléssel összefüggő tényekről az adatkezelés megkezdését megelőzően tájékoztatást kapjon, melyre vonatkozóan jelen tájékoztatóban szereplő információk közlésével tesznek eleget az Adatkezelők.

**2. Az Ön hozzáférési joga**

**Ön tájékoztatást, visszajelzést kérhet bármely** Adatkezelőtől, hogy a személyes adatainak kezelése folyamatban van-e, és amennyiben az adatkezelés folyamatban van, **Ön jogosult arra, hogy hozzáférést kapjon** a kezelt személyes adataihoz, illetve az alábbi információkhoz:

• az adatkezelés célja;

• az Ön személyes adatainak kategóriái;

• azon személyek vagy szervek, szervezetek, akikkel vagy amelyekkel az Ön személyes adatait közölték, vagy közölni fogják;

• az Ön személyes adatai tárolásának tervezett időtartama, vagy ha ez nem lehetséges, ezen időtartam meghatározásának szempontjai;

• Ön kérelmezheti az Adatkezelőtől személyes adatainak helyesbítését, törlését vagy az adatok kezelésének korlátozását, és tiltakozhat személyes adatai kezelése ellen;

• az Ön panasztételi joga a Nemzeti Adatvédelmi és Információszabadság Hatósághoz;

• az adatok forrása.

**2. Az Ön helyesbítéshez való joga**

Kérheti, hogy az Adatkezelők indokolatlan késedelem nélkül helyesbítsék az Önre vonatkozó pontatlan személyes adatokat, illetve Ön kérheti hiányos személyes adatainak kiegészítését.

**3. Az Ön törléshez való joga**

Kérheti, hogy az Adatkezelők indokolatlan késedelem nélkül töröljék az Önre vonatkozó személyes adatokat, különösen akkor,

* az Ön adataira már nincs szükség abból a célból, amelyből azokat az Adatkezelő gyűjtötte vagy kezelte;
* ha Ön a GDPR 21. cikk (1) bekezdése alapján tiltakozik az adatkezelése ellen, és nincs elsőbbséget élvező jogszerű ok az adatkezelésre
* ha az Ön adatait jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**4. Az Ön joga az adatkezelés korlátozásához**

Kérésére az Adatkezelők korlátozzák a személyes adataira vonatkozó adatkezelést, ha az alábbiak valamelyike teljesül:

* amennyiben Ön vitatja a személyes adatai pontosságát, ez esetben a korlátozás arra az időtartamra vonatkozik, amely lehetővé teszi, hogy ellenőrzésre kerüljön a személyes adatok pontossága;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* már nincs szükség a személyes adatokra az adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* az érintett a GDPR 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**5. A tiltakozáshoz való jog**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének e) pontján alapuló kezelése ellen, amennyiben Ön szerint az Adatkezelők az Ön adatait a jelen tájékoztatóban megjelölt céllal összefüggésben nem megfelelően kezelik. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**6. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség**

Az Adatkezelők minden olyan címzettet tájékoztatnak a helyesbítésről, törlésről, korlátozásról, akivel, vagy amellyel a személyes adatokat közölték, kivéve, ha ez lehetetlen, vagy aránytalanul nagy teherrel, erőfeszítéssel jár. Az Ön kérésére erről tájékoztatást nyújtunk.

**Ön a fenti jogait bármelyik Adatkezelő részére eljutatott kérelem útján gyakorolhatja:**

Név: Hajdú-Bihar Vármegye Önkormányzata

Postacím: 4024 Debrecen, Piac u. 54.

E-mail: elnok@hbmo.hu

Hajdú-Bihar Vármegyei Önkormányzati Hivatal

Postacím: 4024 Debrecen, Piac u. 54.

e-mail: jegyzo@hbmo.hu

Amennyiben Ön tájékoztatást kér az Adatkezelőktől, a tájékoztatást a beérkezéstől számított 30 napon belül kötelesek az Ön számára megadni.

Amennyiben Ön az adatainak helyesbítését, törlését, vagy zárolását kéri, a kérelem elbírálásáról az Adatkezelők a beérkezéstől számított 30 napon belül kötelesek a kérelmet elbírálni, és döntésének megfelelően gondoskodnak az adat 5 napon belül történő helyesbítéséről, törléséről, illetve zárolásáról. A kérelem elutasítása esetén az Adatkezelők Önt erről közvetlenül értesítik, mely tartalmazza az elutasítás ténybeli és jogi indokait, továbbá a bírósághoz, valamint illetékes hatósághoz fordulás lehetőségét.

**III. Panasz benyújtásának joga**

Tájékoztatom, hogy amennyiben megítélése szerint az Adatkezelők tevékenységükkel, vagy mulasztással jogsértést követtek el az Önre vonatkozó személyes adatok kezelésével vagy feldolgozásával kapcsolatban, panasz benyújtására jogosult a Nemzeti Adatvédelmi és Információszabadság Hatósághoz.

Nemzeti Adatvédelmi és Információszabadság Hatóság, 1055 Budapest, Falk Miksa utca 9-11., Telefon: +36 (1) 391-1400, Fax: +36 (1) 391-1410, E-mail: ugyfelszolgalat@naih.hu, Honlap: [www.naih.hu](http://www.naih.hu)

**IV. Nyilvánosság**

Hozzájárulok, hogy a Vármegyei Felzárkózási Fórum munkájában tagként kiválasztott civil szervezet közreműködőjeként személyemről a Vármegyei Felzárkózási Fórum ülésein fotódokumentáció készüljön, és azt a Hajdú-Bihar Vármegye Önkormányzata, mint a projekt kedvezményezettje a projekttel kapcsolatos kommunikációs tevékenysége (sajtóközlemények, sajtóhírek, Facebook megjelenés, projektbemutató kiadvány stb.) során felhasználhassa és közzétehesse.

**V. Bírósághoz fordulás lehetősége**

Lehetősége van továbbá bírósághoz is fordulni az Adatkezelőkkel szemben jogai megsértése esetén. Az eljárás megindítására az Adatkezelők székhelye szerinti, vagy az Ön lakóhelye, vagy tartózkodási helye szerinti törvényszék előtt van lehetősége.

**VI. Részletes szabályok**

Az Ön jogaira, jogai érvényesítésére irányadó további szabályokat az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelet (**GDPR**) 12-23. cikkei, valamint a 77-82. cikkei tartalmazzák.

Mellékletek:

* *Alapító okirat (a szervezet képviselője által felülhitelesített egyszerű másolatban)*
* *Nyilvántartásba vételi kivonat (a szervezet képviselője által felülhitelesített egyszerű másolatban)*